Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18 i 4/20), Općinsko vijeće Općine Vladislavci na svojoj 24. sjednici održanoj 8. lipnja 2020. godine, donosi

**ZAKLJUČAK**

**o usvajanju Izvješća o izvršenju**

**Programa korištenja sredstava naknade za zadržavanje nezakonito izgrađenih zgrada u prostoru za 2019. godinu**

**I.**

 Usvaja se Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru za 2019. godinu, Klasa: 361-08/18-01/13, Ur.broj: 2158/07-02-19-3 od 25. svibnja 2020. godine.

**II.**

Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru za 2019. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 361-08/18-01/13

UR.BROJ: 2158/07-01-20-04

Vladislavci, 8. lipnja 2020.

**Predsjednik**

**Općinskog vijeća**

Krunoslav Morović

Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18 i 4/20), Općinsko načelnik dana 25. svibnja 2020. godine, donosi

**IZVJEŠĆE**

**o izvršenju Programa korištenja sredstava naknade za zadržavanje nezakonito izgrađenih zgrada u prostoru za 2019. godinu**

**I.**

Općinsko vijeće Općine Vladislavci donijelo je Program korištenja sredstava naknade za zadržavanje nezakonito izgrađenih zgrada u prostoru za 2019. godinu („Službeni glasnik“ Općine Vladislavci br .9/18).

Programom korištenja sredstava naknade za zadržavanje nezakonito izgrađenih zgrada u prostoru za 2019. godinu („Službeni glasnik“ Općine Vladislavci br. 9/18) planirano je prihode od naknade za zadržavanje nezakonito izgrađenih zgrada u prostoru u iznosu od 10.000,00 kuna koristiti za izgradnju kuće oproštaja u naselju Dopsin.

**II.**

U 2019. godini sredstva ostvarena od naknade za zadržavanje nezakonito izgrađenih zgrada u prostoru u iznosu od 5.652,56 kuna ostala su neutrošena budući da se nije pristupilo izgradnji kuće oproštaja u naselju Dopsin. Sredstva će biti utrošena u 2020. godini, po Programu korištenja sredstava naknade za zadržavanje nezakonito izgrađenih zgrada u prostoru za 2020. godinu („Službeni glasnik“ Općine Vladislavci br. 8/19 i 4/20).

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 361-08/18-01/13

UR.BROJ: 2158/07-01-20-03

Vladislavci, 25. svibnja 2020.

**Općinski načelnik**

Marjan Tomas